ฟิวเจอร์พาร์คการันตีปันผลจ่าย10-12%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ฟิวเจอร์พาร์ค จ่อขอมติผู้ถือหน่วยรับมือเกณฑ์ใหม่อาจทำปันผลหด หวังการันตีจ่ายระดับ 1012% เช่นเดิม
น.ส.พิมพ์ผกา หวั่งหลี กรรมการผู้จัดการ บริษัท รังสิตพลาซ่า ในฐานะผู้บริหารสินทรัพย์ที่กองทุนรวมอสังหาริมทรัพย์ฟิวเจอร์พาร์ค (FUTUREPF) ลงทุนอยู่ เปิดเผยว่า บริษัทเตรียมขอมติผู้ถือหน่วยลงทุนเพื่อขออำนาจในการจัดการการจ่ายเงินปันผล หรือลดทุนให้แก่ผู้จัดการกองทุน เพื่อการันตีเรื่องการรักษาระดับการจ่ายปันผลที่ 1012% ต่อไป เพราะอาจมีความเสี่ยงจากราคาประเมินที่อนาคตมีความผันผวนสูงซึ่งมีผลต่อการจ่ายปันผล
ทั้งนี้ เกณฑ์ใหม่ที่จะเริ่มใช้เดือน พ.ค.นี้ กำหนดให้การจ่ายเงินปันผลของกองทุนต้องหักกำไรค่าใช้จ่ายกองทุนตัดจ่ายและการขาดทุนประเมินค่า 
“เบื้องต้นบริษัทจะขออำนาจการจ่ายเงินปันผลให้กับผู้จัดการกองทุน เพราะบริษัทอาจเป็นการนำกำไรสะสมของบริษัทที่มีอยู่ 180 ล้านบาท มาเป็นตัวการันตีการจ่ายปันผลที่แน่นอนให้ผู้ถือหน่วย และใน 56 ปียังไม่มีการลดทุนแน่นอน” น.ส.พิมพ์ผกา กล่าว
ส่วนในอนาคตบริษัทจะมีการเพิ่มขนาดกองทุนได้ คงต้องมีการสร้างศูนย์การค้าแห่งใหม่ขึ้นมา แต่ตอนนี้ยังอยู่ระหว่างการศึกษาเท่านั้น เพราะเห็นว่าบริษัทยังสามารถรักษาการเติบโตที่มั่นคงจากอัตราการใช้พื้นที่ของลูกค้าและการปรับราคาขึ้นของผู้เช่าได้เฉลี่ยปีละ 45 % เป็นอย่างน้อย และ 2 ปีที่ผ่านมาบริษัทเพิ่งมีการปรับปรุงห้างทั้งหมดจากการใช้งบลงทุน 1,000 ล้านบาท โดยปี 2552 กองทุนมีมูลค่าทรัพย์สินสุทธิที่ 4,9200 ล้านบาท
 
สำหรับการชุมนุมทางการเมืองที่เกิดขึ้น พบว่าการใช้จ่ายของลูกค้ากลับเพิ่มขึ้น และในปีนี้คาดว่ารายได้จะเติบโต 10% จากปีก่อนที่ทำได้ 665 ล้านบาท เนื่องจากบริษัทจะให้ส่วนลดกับผู้เช่าพื้นที่น้อยลง และบริษัทจะปรับขึ้นค่าเช่าพื้นที่ของลูกค้าเก่าและการหาลูกค้าใหม่เพิ่มที่ปีนี้คาดว่าเฉลี่ยที่ 78 % เพราะจะมีผู้เช่าพื้นที่ราว 38% จะครบกำหนดสัญญาเช่าและคาดว่าส่วนใหญ่คาดว่าจะมีการต่อสัญญาขณะที่อัตราการใช้พื้นที่เช่าของศูนย์การค้าฟิวเจอร์พาร์ค รังสิต คาดว่าอยู่ที่ 9697% เพิ่มขึ้นจากปีก่อนซึ่งอยู่ที่ 94%และคาดการณ์ว่าจำนวนลูกค้าที่มาใช้บริการศูนย์การค้าฟิวเจอร์พาร์ค รังสิตปีนี้น่าจะเพิ่มมาอยู่ที่ 1.5 แสนคนต่อวัน จากปีก่อนเฉลี่ยอยู่ที่ 1.46 แสนคนต่อวัน หลังจากที่ผ่านมาได้ปรับปรุงศูนย์การค้าใหม่